Secta
Secundo su origine etymologic, secta designa le selection arbitrari de un doctrina o de un puncto de doctrina al damno del alteres, pro attribuer lo un importantia fundamental o discriminante in le theoria o in le practica.

Etymologia

Ab lat. secta, ab le verbo sequor "sequer", o plus tosto ab le verbo seco "secar". Illo traduce generalmente le vocabulo grec del Nove Testamento airesis ab le qual deriva "heresia". Airesis a su vice, deriva ab le verbo grec aireo "io prende", aireomai "io prefere", "io selige".

Definition
Le selection, o al minus, un importantia exaggerate, in emphase excessive, de un aspecto del fide o del vita christian, ha frequentemente, como consequentia, un attitude "sectari", illo es un adhesion exclusivista al conception seligite e un condemnation explicite o implicite de illes qui non lo condivide. Le attitude sectari pote portar al creation de un specific secta (in le senso de "partito" in le contexto del ecclesia, o in le senso de un organisation socialmente e administrativemente independente).

Le termino "airesis" non habeva, originalmente alicun senso pejorative. Le grecos appellava con iste nomine le "scholas" philosophic (p. ex. le stoicismo). Flavio Josepho lo utilisava pro indicar le currentes theologic del sadduceos e del phariseos (assi tamben le Actos del Apostolos, cfr. Act. 5:17; 15:5; 26:5). In Act. 24:14 le Christianismo ipse es presentate como "le via que le judeos appella airesis" ("secta", "currente theologic"? o plus tosto ja in le senso que iste termino certemente ha in le secunde seculo A. D., "heresia"? Es plus probabile le prime hypothese, mesmo si in senso depreciative). Le significato de heresia es plus probabile in 2 Pe. 2:1.

Durante que Interlingua adoptava le latinismo "secta" pro significar lo que le grecos intendeva con airesis, illo es: un organisation religiose separatista; un denomination, ecclesia, o gruppo con credentias aberrante e extra-biblic, heresia remaneva le significato de selection de un dotrina errate, heterodoxe.

Vide tamben, in le Nove Testamento, in ultra al passages ja mentionate, Act. 24:5; 28;22; 1 Cor. 11:19; Gal. 5:20. In iste duo passages, le apostolo Paulo condemna le divisiones in le communitates christian.

Vide etiam 

 Ecclesia
 Culto
 Apostasia
 Heresia

Religion